pythainlp/thaigov-v2-corpus-22032023 huggingface dataset:
วันจันทร์ที่ 20 มิถุนายน 2565
“รมว.ดีอีเอส” ชี้มาตรการยกเว้นภาษี Capital Gain Tax ช่วยดึงดูดการลงทุน หนุนสตาร์ทอัพไทยเติบโต พร้อมก้าวสู่ระดับสากล
“รมว.ดีอีเอส” ชี้มาตรการยกเว้นภาษี Capital Gain Tax ช่วยดึงดูดการลงทุน หนุนสตาร์ทอัพไทยเติบโต พร้อมก้าวสู่ระดับสากล
รัฐมนตรีว่าการกระทรวงดิจิทัลฯ ชี้มาตรการยกเว้นภาษี หรือ Capital Gain Tax จะช่วยดึงดูดการลงทุน ทำให้สตาร์ทอัพสามารถระดมทุนได้เพิ่มขึ้น เพิ่มโอกาสการเติบโตของดิจิทัลสตาร์ทอัพไทย พร้อมก้าวสู่ระดับสากล อีกทั้งช่วยสร้างความแข็งแกร่งให้กับภาคเศรษฐกิจของไทย และเป็นกุญแจสำคัญในการเปลี่ยนระบบเศรษฐกิจแบบดั้งเดิมสู่เศรษฐกิจดิจิทัลมูลค่าสูงต่อไป
วันนี้ (20 มิถุนายน 2565) ที่กระทรวงดิจิทัลฯ ตามที่คณะรัฐมนตรี (ครม.) มีมติอนุมัติมาตรการยกเว้นภาษี หรือ Capital Gain Tax เป็นเวลา 10 ปีแก่นักลงทุนไทยและต่างชาติที่เข้ามาลงทุนในดิจิทัลสตาร์ทอัพไทยภายใต้ 12 อุตสาหกรรมเป้าหมาย โดยจะต้องถือหุ้นไม่น้อยกว่า 24 เดือนตามที่ กระทรวงการคลัง โดย กรมสรรพากร เสนอ ซึ่งพระราชกฤษฎีกา ออกตามความในประมวลรัษฎากร ว่าด้วยการยกเว้นรัษฎากร (ฉบับที่ ๗๕๐) พศ. ๒๕๖๕ (มาตรการภาษีเพื่อส่งเสริมการระดมทุนในวิสาหกิจเริ่มต้น) มีผลบังคับใช้ตั้งแต่วันที่ 15 มิถุนายนที่ผ่านมานั้น
นายชัยวุฒิ ธนาคมานุสรณ์ รัฐมนตรีว่าการกระทรวงดิจิทัลเพื่อเศรษฐกิจและสังคม (ดีอีเอส) เปิดเผยว่า มาตรการดังกล่าวจะส่งผลดีต่อสตาร์ทอัพสัญชาติไทย โดยเฉพาะสตาร์ทอัพในกลุ่มอุตสาหกรรมเป้าหมายของประเทศ อาทิ อุตสาหกรรมยานยนต์สมัยใหม่ อุตสาหกรรมอิเล็กทรอนิกส์อัจฉริยะ หุ่นยนต์เพื่ออุตสาหกรรม อุตสาหกรรมการบินและโลจิสติกส์ อุตสาหกรรมพัฒนาคนและการศึกษา ฯลฯ ซึ่งสอดคล้องกับภารกิจสำคัญของ กระทรวงดิจิทัลฯ โดย สำนักงานส่งเสริมเศรษฐกิจดิจิทัล หรือ ดีป้า ที่ต้องการส่งเสริมและยกระดับศักยภาพของดิจิทัลสตาร์ทอัพไทย ควบคู่ไปกับการพัฒนาเครือข่ายและระบบนิเวศสตาร์ทอัพ (Startup Ecosystem) เพื่อเพิ่มโอกาสการเติบโตของดิจิทัลสตาร์ทอัพไทย พร้อมก้าวสู่ระดับสากล ซึ่งถือเป็นแผนงานหลักในการขับเคลื่อนเศรษฐกิจและสังคมของประเทศ
“มาตรการยกเว้นภาษี Capital Gain Tax โดยความร่วมมือระหว่าง กรมสรรพากร กระทรวงการคลัง สภาดิจิทัลเพื่อเศรษฐกิจและสังคมแห่งประเทศไทย สำนักงานคณะกรรมการกำกับหลักทรัพย์และตลาดหลักทรัพย์ สำนักงานพัฒนาวิทยาศาสตร์และเทคโนโลยีแห่งชาติ สำนักงานนวัตกรรมแห่งชาติ และ ดีป้า จะช่วยดึงดูดการลงทุนจากนักลงทุนไทยและต่างชาติผ่านธุรกิจเงินร่วมลงทุน (Venture Capital: VC) สนับสนุนให้สตาร์ทอัพไทยสามารถระดมทุนได้เพิ่มขึ้น ทำให้เกิดสตาร์ทอัพรายใหม่ อีกทั้งกระตุ้นให้เกิดการจ้างงานในประเทศ ช่วยสร้างความแข็งแกร่งให้กับภาคเศรษฐกิจของไทย เปลี่ยนระบบเศรษฐกิจแบบดั้งเดิมสู่เศรษฐกิจดิจิทัลมูลค่าสูงต่อไป” รัฐมนตรีว่าการกระทรวงดิจิทัลฯ กล่าว
ทั้งนี้สภาดิจิทัลเพื่อเศรษฐกิจและสังคมแห่งประเทศไทย ประเมินว่า มาตรการภาษีเพื่อส่งเสริมการระดมทุนในสตาร์ทอัพจะกระตุ้นให้เกิดการลงทุนในสตาร์ทอัพไทยมากกว่า 3.2 แสนล้านบาทภายในปี 2569 เกิดการจ้างงานเพิ่มกว่า 4 แสนตำแหน่ง และก่อให้เกิดมูลค่าทางเศรษฐกิจไม่น้อยกว่า 7.9 แสนล้านบาท
*********************
วันพฤหัสบดีที่ 1 กรกฎาคม 2564
นายกรัฐมนตรีหารือเอกชนเรื่องมาตรการช่วย SME ไทย
วันเสาร์ที่ 26 มิถุนายน 2564
Your browser does not support the audio element.
ต่อจากนี้ไป ขอเชิญรับฟังไทยคู่ฟ้า ค่ะ
พลเอก ประยุทธ์ จันทร์โอชา นายกรัฐมนตรี ประชุมร่วมกับสภาหอการค้าแห่งประเทศไทย สภาอุตสาหกรรมแห่งประเทศไทย สมาคมธนาคารไทยและสมาพันธ์เอสเอ็มอีไทย เพื่อหารือเรื่องนโยบายและมาตรการช่วยเหลือผู้ประกอบการ SME ให้ผ่านพ้นช่วงวิกฤติโควิด-19 ที่สอดคล้องกับความต้องการของผู้ประกอบการโดยแท้จริง ซึ่งที่ประชุมได้นำเสนอมาตรการที่ครอบคลุมทั้งด้านการเงิน การตลาด และการลดค่าใช้จ่าย เช่น การเข้าถึงแหล่งเงินทุน แบ่งเบาภาระหนี้สิน ลดการว่างงาน ทั้งนี้ ภาคเอกชนได้ตอบรับนโยบายการเปิดประเทศภายใน 120 วัน และจะใช้ ภูเก็ตโมเดล เป็นต้นแบบมาตรการในการเปิดพื้นที่เศรษฐกิจการค้าที่มีความพร้อมอีกด้วย
“รวมไทยสร้างชาติ” กับสำนักโฆษก สำนักเลขาธิการนายกรัฐมนตรี
วันอังคารที่ 26 ตุลาคม 2564
โฆษกรัฐบาลยืนยัน การหารือระหว่างนายกรัฐมนตรีกับคณะรัฐมนตรีบางส่วนวานนี้ ไม่เกี่ยวข้องกับการเมือง ย้ำนายกฯ ไม่ก้าวก่ายเรื่องพรรคพลังประชารัฐ
โฆษกรัฐบาลยืนยัน การหารือระหว่างนายกรัฐมนตรีกับคณะรัฐมนตรีบางส่วนวานนี้ ไม่เกี่ยวข้องกับการเมือง ย้ำนายกฯ ไม่ก้าวก่ายเรื่องพรรคพลังประชารัฐ
วันที่ 26 ตุลาคม 2564 นายธนกร วังบุญคงชนะ โฆษกประจำสำนักนายกรัฐมนตรี กล่าวถึงจากกรณีวานนี้ ภายหลังการประชุมคณะรัฐมนตรี (ครม.) เสร็จสิ้น พล.อ.ประยุทธ์ จันทร์โอชา นายกรัฐมนตรี และ รมว.กลาโหม นายสมศักดิ์ เทพสุทิน รมว.ยุติธรรม นายสุชาติ ชมกลิ่น รมว.แรงงาน นายสุริยะ จึงรุ่งเรืองกิจ รมว.อุตสาหกรรม นายชัยวุฒิ ธนาคมานุสรณ์ รมว.ดิจิทัลเพื่อเศรษฐกิจและสังคม นายสันติ พร้อมพัฒน์ รมช.คลัง และนายอนุชา นาคาศัย รัฐมนตรีประจำสำนักนายกรัฐมนตรี ได้เข้าหารือที่ตึกไทยคู่ฟ้า ทำเนียบรัฐบาล ทำให้มีการคาดการณ์กันไปต่าง ๆ นานา ทั้งการหารือเรื่องภายในพรรคพลังประชารัฐ (พปชร.) ในการส่งผู้สมัครรับเลือกตั้ง ส.ส. และการลงพื้นที่ การประชุมร่วมรัฐสภาที่จะมีการพิจารณากฎหมายสำคัญในวันที่ 9 พฤศจิกายน นั้น
นายธนกรกล่าวว่า การหารือดังกล่าวเป็นการหารือเรื่องการทำงาน การบริหารราชการแผ่นดินรวมถึงการแก้ปัญหาต่าง ๆ เพื่อความเป็นอยู่ที่ดีขึ้นของพี่น้องประชาชนและเพื่อให้ประเทศชาติเดินหน้าต่อไปได้ ซึ่งที่ผ่านมาเราเสียโอกาสไปมากในช่วงที่มีการระบาดโควิด-19 ยืนยันไม่ได้เกี่ยวการเมือง นายกรัฐมนตรีทำหน้าที่บริหารราชการประเทศ ไม่ก้าวก่ายการทำงานของพรรคพลังประชารัฐ การเมืองเป็นเรื่องของหัวหน้าพรรค นายกรัฐมนตรีเป็นบุคคลภายนอกพรรค ไม่ได้เป็นสมาชิกพรรคการเมือง การกระทำการใด ๆ เกี่ยวกับการเมือง นายกรัฐมนตรีไม่สามารถทำได้ และตลอดระยะเวลาที่ผ่านมานายกรัฐมนตรีระมัดระวังเรื่องนี้มาโดยตลอด
วันพุธที่ 1 กันยายน 2564
นายกฯ ยินดี “พรโชค ลาภเย็น” นักกีฬาบอคเซีย คว้าเหรียญเงินเป็นเหรียญที่ 8 ให้ประเทศไทย
นายกฯ ยินดี “พรโชค ลาภเย็น” นักกีฬาบอคเซีย คว้าเหรียญเงินเป็นเหรียญที่ 8 ให้ประเทศไทย
วันนี้ (1 กันยายน 2564) นายธนกร วังบุญคงชนะ โฆษกประจำสำนักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ประทับใจกับผลงานนักกีฬาทีมชาติไทยตลอดระยะเวลาของการเเข่งขันพาราลิมปิกเกมส์ โตเกียว 2020 และในวันนี้ได้แสดงความยินดีกับ “พรโชค ลาภเย็น” นักกีฬาบอคเซีย ประเภทบุคคล BC4 สำเร็จ ที่สามารถคว้าเหรียญเงินให้กับทีมบอคเซียไทยได้สำเร็จ ถือเป็นเหรียญรางวัลแรกแห่งความภาคภูมิใจของทีมบอคเซียไทย ในพาราลิมปิกเกมส์ โตเกียว 2020 และนับเป็นเหรียญรางวัลที่ 8 ของประเทศไทย
โฆษกประจำสำนักนายกรัฐมนตรีได้กล่าวว่า ขอบคุณทุกความเหน็ดเหนื่อย และความมุ่งมั่นของนักกีฬา รวมทั้งแสดงยินดีกับทีมนักกีฬาบอคเซียในโอกาสนี้
วันพฤหัสบดีที่ 5 พฤษภาคม 2565
ก.อุตฯ ร่วมหารือกับศูนย์เทคโนโลยีไมโครอิเล็กทรอนิกส์  เพื่อแก้ไขปัญหาเกี่ยวกับขั้นตอนการนำเข้าและกระบวนการออกเอกสารเพื่อนำเข้าสารเคมี สำหรับใช้ในการผลิต IC
ก.อุตฯ ร่วมหารือกับศูนย์เทคโนโลยีไมโครอิเล็กทรอนิกส์  เพื่อแก้ไขปัญหาเกี่ยวกับขั้นตอนการนำเข้าและกระบวนการออกเอกสารเพื่อนำเข้าสารเคมี สำหรับใช้ในการผลิต IC
ก.อุตฯ ร่วมหารือกับศูนย์เทคโนโลยีไมโครอิเล็กทรอนิกส์ เพื่อแก้ไขปัญหาเกี่ยวกับขั้นตอนการนำเข้าและกระบวนการออกเอกสารเพื่อนำเข้าสารเคมี สำหรับใช้ในการผลิต IC
วันนี้ (5 พฤษภาคม 2565) นายสุชาติ ไตรแสงรุจิระ ที่ปรึกษารัฐมนตรีว่าการกระทรวงอุตสาหกรรม และ
นายสุรพล ชามาตย์ รองปลัดกระทรวงอุตสาหกรรม ร่วมหารือกับดร.วุฒินันท์ เจียมศักดิ์ศิริ ผู้อำนวยการศูนย์เทคโนโลยีไมโครอิเล็กทรอนิกส์ (Thai Microelectronics Center: TMEC) ซึ่งเป็นหน่วยวิจัยภายใต้ศูนย์เทคโนโลยีอิเล็กทรอนิกส์และคอมพิวเตอร์แห่งชาติ และทีมงาน เพื่อหารือแนวทางในการแก้ไขปัญหาเกี่ยวกับขั้นตอนการนำเข้าและกระบวนการออกเอกสารการนำเข้าสารเคมีที่เป็นวัตถุอันตราย สำหรับดำเนินงานด้านการวิจัยและพัฒนาการผลิตและออกแบบวงจรรวมของประเทศ ซึ่งมีส่วนสำคัญต่อการพัฒนาอุตสาหกรรมอิเล็กทรอนิกส์ของประเทศ โดยมีนางสาวรัตนา รักษ์ตระกูล ผู้อำนวยการกองบริหารจัดการวัตถุอันตราย กรมโรงงานอุตสาหกรรมและทีมงาน และผู้แทนจากสำนักงานเศรษฐกิจอุตสาหกรรมร่วมประชุม ณ อาคารกรมโรงงานอุตสาหกรรม และผ่านระบบอิเล็กทรอนิกส์
วันอังคารที่ 19 กรกฎาคม 2565
กรมเจ้าท่า ขุดลอกเพิ่มศักยภาพเปิดเส้นทางน้ำภาคใต้ ส่งเสริมความปลอดภัยการเดินเรือพัฒนาอาชีพยั่งยืน
...
กรมเจ้าท่า โดย สำนักงานพัฒนาและบำรุงรักษาทางน้ำที่ 4 กางแผนขุดลอกเปิดเส้นทางน้ำภาคใต้ ฟื้นศักยภาพลุ่มน้ำภาคใต้ฝั่งตะวันออกตอนบน ลุ่มน้ำทะเลสาบสงขลา และลุ่มน้ำภาคใต้ฝั่งตะวันออกตอนล่าง แก้ไขปัญหาการทับถมดินตะกอน ส่งผลให้เกิดการตื้นเขินของร่องน้ำ เร่งขุดลอก อำนวยความสะดวกการเดินเรือผ่านเข้า - ออกเพิ่มความปลอดภัย ส่งเสริมศักยภาพด้านการท่องเที่ยว ขับเคลื่อนเศรษฐกิจในพื้นที่อย่างยั่งยืน
นายสมพงษ์ จิรศิริเลิศ รองอธิบดีกรมเจ้าท่า ด้านปฏิบัติการ เปิดเผยว่า กรมเจ้าท่า โดยสำนักงานพัฒนาและบำรุงรักษาทางน้ำที่ 4 ได้กำหนดแผนปฏิบัติการ การดูแลรักษาและขุดคลอง ลอกร่องน้ำ เพื่อเพิ่มประสิทธิภาพในการระบายน้ำและอำนวยความสะดวกในการเดินเรือ แม่น้ำ ลำคลอง ทะเลสาบและทะเลภายในน่านน้ำไทย ตามมาตรา 120 แห่งพระราชบัญญัติการเดินเรือในน่านน้ำไทยพ.ศ.2456 ครอบคลุมพื้นที่ 6 จังหวัด ได้แก่ นครศรีธรรมราช สงขลา พัทลุง ปัตตานี ยะลา และนราธิวาส ใน 3 ลุ่มน้ำ ซึ่งอยู่ภายใต้ระบบการจัดการน้ำของสำนักงานทรัพยากรน้ำแห่งชาติ
ทั้งนี้การดูแลรักษาสภาพร่องน้ำเพื่อให้มีสภาพกลับมาสมบูรณ์อีกครั้ง เพื่อการใช้งานของการสัญจรทางน้ำ และการบริหารจัดการน้ำอย่างมีประสิทธิภาพ ปัจจุบันจะเห็นได้ว่าปัญหาการตื้นเขิน เป็นปัญหาใหญ่ที่ต้องรับการแก้ไขอย่างเร่งด่วน เพราะด้วยปัจจุบันสภาพลำน้ำและร่องน้ำเกิดความตื้นเขิน เป็นผลมาจากการรับอิทธิพลจากสภาพภูมิอากาศ พายุฝน และคลื่นลมมรสุม พัดพาตะกอนทรายตามแนวชายฝั่งมาทับถมที่บริเวณปากร่องน้ำ ทำให้เกิดสันดอน ตื้นเขิน ตลิ่งถูกกัดเซาะ ส่งผลให้เรือประมงไม่สามารถสัญจรผ่านเข้า-ออก ร่องน้ำได้อย่างสะดวกและปลอดภัย
การเข้าดำเนินการขุดลอกของกรมเจ้าท่า นอกจากจะช่วยเหลือให้ประชาชนได้รับความสะดวก ปลอดภัยและรวดเร็วในการเดินเรือแล้ว ยังจะเป็นการสร้างรายได้เพิ่มให้กับประชาชนที่มีอาชีพเกี่ยวข้องกับการทำประมง พร้อมทั้งส่งเสริมการท่องเที่ยวในพื้นที่ ควบคู่ไปกับการรักษาระบบนิเวศและสิ่งแวดล้อม เพื่อให้เป็นแหล่งเพาะพันธุ์สัตว์น้ำได้อย่างยั่งยืน ทั้งนี้ที่ผ่านมา กรมเจ้าท่าได้เข้าไปฟื้นฟูแหล่งน้ำในพื้นที่ต่างๆ ที่เป็นพื้นที่เป้าหมายสำคัญ โดยการเข้าขุดลอกร่องน้ำในพื้นที่ลุ่มน้ำภาคใต้ฝั่งตะวันออกตอนบน อาทิ จังหวัดนครศรีธรรมราช ส่วนใหญ่อยู่บริเวณปากแม่น้ำ ด้วยจำนวนทับถมของตะกอนที่มีเป็นจำนวนมาก การขุดลอกร่องน้ำบริเวณดังกล่าวจะช่วยเรื่องการเดินเรือและสามารถลดผลกระทบจากภัยน้ำท่วม ในตัวเมืองนครศรีธรรมราช และอำเภอ ที่ติดชายฝั่งทะเล รวมถึงยังเป็นการส่งเสริมอาชีพเดินเรือประมงขนาดเล็ก ซึ่งเป็นเศรษฐกิจฐานรากในชุมชน จนถึงเรือประมงขนาดใหญ่ และเรือบรรทุกแร่ต่างๆ ซึ่งเป็นเศรษฐกิจระดับจังหวัดและประเทศ
ส่วนการดำเนินงานในจังหวัดสงขลา เป็นการขุดลอกร่องน้ำในทะเลสาบ เพื่อฟื้นฟูแหล่งทะเลสาบที่เป็นอัตลักษณ์ของภูมิภาคนี้ ให้กลับมาคืนสู่สภาพเดิมให้มากที่สุด ตามข้อเสนอของภาคประชาชน ซึ่งขณะนี้สำนักงานพัฒนาและบำรุงรักษาทางน้ำที่ 4 ได้เตรียมแผนงานเพื่อดำเนินการช่วยเหลือในการขยายร่องน้ำ เพื่อการเดินเรือ การประกอบอาชีพประมง การท่องเที่ยวเชิงธรรมชาติ อีกทั้งยังสามารถแก้ไขปัญหาความเค็มในพื้นที่ทะเลสาปให้กลับมาอยู่ค่าเกณฑ์มาตรฐานปกติได้อีกทางหนึ่ง ซึ่งจะเป็นการลดผลกระทบสัตว์ทะเลในทะเลสาบ
อีกด้วย
************
วันอังคารที่ 6 กรกฎาคม 2564
วธ.เผยผลสำรวจส่วนราชการทั่วประเทศร้อยละ 75 หนุนรณรงค์แต่งกายผ้าไทย 2 วันต่อสัปดาห์
วธ.เผยผลสำรวจส่วนราชการทั่วประเทศร้อยละ 75 หนุนรณรงค์แต่งกายผ้าไทย 2 วันต่อสัปดาห์
วธ.เผยผลสำรวจส่วนราชการทั่วประเทศร้อยละ 75 หนุนรณรงค์แต่งกายผ้าไทย 2 วันต่อสัปดาห์ ขอบคุณผู้ว่าราชการจังหวัด ส่วนราชการให้ความร่วมมือเป็นแบบอย่างสวมผ้าไทย โดยขยายผลจัดทำสื่อรณรงค์แต่งกายผ้าไทยของ อบจ. และประธานสภาวัฒนธรรมจังหวัด ในรูปแบบอินโฟกราฟิกเผยแพร่ผ่านสื่อออนไลน์ต่อเนื่อง
นางยุพา ทวีวัฒนะกิจบวร ปลัดกระทรวงวัฒนธรรม เปิดเผยว่า ตามที่รัฐบาลมอบหมายให้กระทรวงวัฒนธรรม (วธ.) ร่วมกับกระทรวงและหน่วยงานต่างๆ ส่งเสริมการใช้และสวมใส่ผ้าไทยเพื่อส่งเสริมอัตลักษณ์ความเป็นไทยผ่านวัฒนธรรมการแต่งกายผ้าไทยและผ้าพื้นเมือง สร้างรายได้ให้แก่ประชาชน ชุมชนและประเทศ โดย วธ. ได้มอบหมายให้สำนักงานวัฒนธรรมจังหวัด 76 จังหวัด ประสานขอความร่วมมือผู้ว่าราชการจังหวัดและส่วนราชการต่างๆ ภายในจังหวัด ร่วมรณรงค์เป็นแบบอย่างในการอย่างสวมผ้าไทย ผ้าพื้นเมือง ในรูปแบบสื่ออินโฟกราฟิก โดยมีข้อความหลัก “รักษ์ผ้าไทย รักษ์ความเป็นไทย” ตัวอย่างผ้า/ลายผ้าพร้อมข้อความสั้นๆ แสดงชนิดของผ้าและเรื่องราวความเป็นมา ซึ่งแสดงถึงอัตลักษณ์ผ้าของแต่ละท้องถิ่น เพื่อเผยแพร่ประชาสัมพันธ์ทางสื่อออนไลน์และสื่อต่างๆ ขณะนี้มีกระแสตอบรับที่ดีมาก ขอขอบคุณผู้ว่าราชการจังหวัดทุกจังหวัด ส่วนราชการต่างๆ ที่ให้ความร่วมมือสวมใส่ผ้าไทย ผ้าพื้นเมือง เป็นแบบอย่างให้แก่ประชาชน และสังคมในวงกว้าง ทั้งนี้ ได้ขยายการรณรงค์การแต่งกายผ้าไทย โดยขอความร่วมมือไปยังนายกองค์การบริหารส่วนจังหวัด (อบจ.) และประธานสภาวัฒนธรรมจังหวัดทั่วประเทศ ด้วย
ปลัดวธ. กล่าวอีกว่า ล่าสุด วธ. ได้มอบหมายให้ สวจ. สำรวจ เรื่อง การรณรงค์แต่งกายผ้าไทย ผ้าพื้นเมืองของส่วนราชการภายในจังหวัด ซึ่งภาพรวมพบว่า ส่วนราชการภายในจังหวัดต่างๆ ทั่วประเทศ ร้อยละ 75 มีการรณรงค์แต่งกายผ้าไทย 2 วันต่อสัปดาห์ ทั้งนี้ ทาง วธ. ได้มีหนังสือขอความร่วมมือผู้ว่าราชการจังหวัดและมอบหมาย สวจ. รณรงค์ให้ส่วนราชการภายในจังหวัด ตลอดจนหน่วยงานและประชาชนทั่วไป แต่งกายผ้าไทย ผ้าท้องถิ่น อย่างน้อย 2 วันต่อสัปดาห์อย่างต่อเนื่อง เพื่อให้ผ้าไทยเป็นที่รู้จักแพร่หลายและแสดงให้เห็นว่าสามารถสวมใส่ได้จริงในชีวิตประจำวัน ที่สำคัญยังเป็นการสร้างงาน สร้างรายได้ให้แก่ชุมชน หรือผู้ประกอบการด้านวัฒนธรรมด้วย
วันพฤหัสบดีที่ 4 สิงหาคม 2565
ปลัด พม. ย้ำท้องถิ่น - ชุมชน เป็นหัวใจสำคัญการทำงานเชิงพื้นที่ เน้นความร่วมมือแบบภาคีหุ้นส่วน มุ่งบรรลุ SDGs ภายในปี ค.ศ. 2030
ปลัด พม. ย้ำท้องถิ่น - ชุมชน เป็นหัวใจสำคัญการทำงานเชิงพื้นที่ เน้นความร่วมมือแบบภาคีหุ้นส่วน มุ่งบรรลุ SDGs ภายในปี ค.ศ. 2030
เมื่อวันที่ 12 กรกฎาคม 2565 เวลา 11.00 น. ตามเวลาท้องถิ่นสหรัฐอเมริกา ณ สำนักงานใหญ่สหประชาชาติ นครนิวยอร์กนางพัชรี อาระยะกุล ปลัดกระทรวงการพัฒนาสังคมและความมั่นคงของมนุษย์ (ปลัด พม.)เข้าร่วมการประชุมรายงานผลการทบทวนการดำเนินงานตามวาระการพัฒนาที่ยั่งยืน ค.ศ. 2030 ระดับชาติ โดยสมัครใจ (Voluntary National Review: VNR) ในห้วงการประชุมหารือระดับสูงทางการเมืองว่าด้วยการพัฒนาที่ยั่งยืน ประจำปี 2565 (High - level Political Forum on Sustainable Development: HLPF 2022) ทั้งนี้ การนำเสนอรายงาน VNR ดังกล่าว เป็นเวทีสำหรับแลกเปลี่ยนความคืบหน้า ประสบการณ์และแนวปฏิบัติที่ดีของประเทศสมาชิกสหประชาชาติในการบรรลุเป้าหมายการพัฒนาที่ยั่งยืน (SDGs) รวมทั้งตอบข้อซักถามจากประเทศต่างๆ สำหรับปีนี้ มีประเทศสมาชิกที่เข้าร่วมการนำเสนอรายงานมาจากหลายภูมิภาค อาทิ ประเทศอาร์เจนตินา ฟิลิปปินส์ สวิสเซอร์แลนด์ และมาลี เป็นต้น โดยมีการกำหนดนโยบายการขับเคลื่อน SDGs และการนำไปปฏิบัติที่หลากหลายตามบริบทของแต่ละประเทศ
นางพัชรีกล่าวว่า สำหรับประเทศไทย กระทรวง พม. เป็นหน่วยงานรับผิดชอบและประสานงานหลักในการขับเคลื่อน SDGs เป้าหมายที่ 5 Gender Equality (ความเท่าเทียมทางเพศ) และการเสริมสร้างความเข้มแข็งให้แก่สตรีและเด็กหญิง อีกทั้งเป็นหน่วยงานสนับสนุนการดำเนินการตามเป้าหมายย่อยอื่นภายใต้ 17 เป้าหมายหลักด้วย ทั้งนี้ กระทรวง พม. ได้มีส่วนร่วมอย่างเข้มแข็งในการจัดทำรายงาน VNR ของประเทศไทยเป็นประจำทุกปี ซึ่งประเทศไทยได้นำเสนอในการประชุม HLPF มาแล้วสองครั้ง เมื่อปี พ.ศ. 2560 และ 2564 โดยครั้งล่าสุด มีการทบทวนผลการดำเนินการเพื่อขับเคลื่อน SDGs ท่ามกลางความท้าทายต่าง ๆ โดยเฉพาะอย่างยิ่งการรับมือกับผลกระทบจากวิกฤติโควิด - 19 รวมถึงการนำเสนอตัวอย่างการขับเคลื่อน SDGs ในระดับพื้นที่
นางพัชรีกล่าวเพิ่มเติมว่า หัวใจสำคัญของการบรรลุ SDGs อยู่ที่ท้องถิ่นและชุมชน เนื่องจากเป็นผู้ที่รู้ปัญหาและบริบทของแต่ละพื้นที่ ดังนั้น การรับฟังเสียงของคนในพื้นที่จึงเป็นการสะท้อนปัญหาและนำมาซึ่งแนวทางการแก้ไขปัญหาที่ตรงเป้าที่สุดโดยแนวทางการขับเคลื่อน SDGs ของกระทรวง พม. ในระยะต่อไปจึงยังคงมุ่งเน้นการนำบริบทเชิงพื้นที่มาผนวกกับแผนการดำเนินงาน หรือ Localising SDGs อีกทั้งมุ่งเน้นการทำงานร่วมกับภาคีเครือข่ายทุกภาคส่วนแบบเป็นหุ้นส่วน เพื่อบรรลุ SDGs ให้ได้ภายในปี ค.ศ. 2030
วันศุกร์ที่ 5 พฤศจิกายน 2564
บีโอไอหนุนผู้ประกอบการไทยลงทุนต่างประเทศ วางหลักสูตรอบรมต่อเนื่องเสริมแกร่งนักลงทุนไทย
บีโอไอ เดินหน้าจัดหลักสูตรฝึกอบรม “สร้างนักลงทุนไทยไปต่างประเทศ TOISC รุ่นที่ 19” พัฒนาทักษะความรู้ เสริมสร้างเครือข่ายให้แก่ผู้ประกอบการไทย เพื่อเตรียมพร้อมออกไปลงทุนในต่างประเทศ
ชี้แนวโน้มกลุ่มนักลงทุนไทยต่อยอดการลงทุนสู่กลุ่มตลาดใหม่แถบเอเชียใต้ และแอฟริกา นอกเหนือจากเพื่อนบ้านอาเซียน
นางสาวซ่อนกลิ่น พลอยมี รองเลขาธิการคณะกรรมการส่งเสริมการลงทุน (บีโอไอ)เปิดเผยว่า บทบาทของบีโอไอนอกเหนือจากการดึงดูดการลงทุนจากต่างประเทศมาไทยแล้ว ยังรวมถึงการสนับสนุนและพัฒนาเพื่อเพิ่มขีดความสามารถให้แก่นักลงทุนไทยไปลงทุนในต่างประเทศอีกด้วย เพื่อแสวงหาโอกาส ตลาด แรงงาน หรือสิทธิประโยชน์ในต่างประเทศ เพื่อกระจายความเสี่ยงในการดำเนินธุรกิจ รวมถึงสร้างธุรกิจใหม่ๆ ในต่างแดน ที่ผ่านมา บีโอไอโดยกองพัฒนาผู้ประกอบการไทย สนับสนุนนักลงทุนไทย ทั้งการมอบหมายผู้แทนสำนักงานไปประจำการในประเทศเป้าหมาย ได้แก่ เวียดนามและอินโดนีเซีย การศึกษาเชิงลึกเกี่ยวกับโอกาสการลงทุนในอุตสาหกรรมและประเทศเป้าหมาย การจัดสัมมนา การนำนักลงทุนไปสำรวจลู่ทางการลงทุน ซึ่งรวมถึงการดำเนินโครงการศูนย์พัฒนาการลงทุนในต่างประเทศ หรือThai Overseas Investment Support Center: TOISCผ่านหลักสูตร“สร้างนักลงทุนไทยในต่างประเทศ”ซึ่งดำเนินการมาแล้วจำนวน18รุ่น มีนักลงทุนผ่านการอบรม609ราย ในจำนวนนี้มีผู้ได้ไปลงทุนในต่างประเทศแล้วกว่า300ราย ทั้งในภาคการผลิต และบริการ เช่น เกษตรและเกษตรแปรรูป อาหารแปรรูป ก่อสร้างและอสังหาริมทรัพย์ สิ่งทอและเครื่องนุ่งห่ม ชิ้นส่วนและผลิตภัณฑ์พลาสติก อุปกรณ์ทางการแพทย์ สุขภาพและความงาม บริการกำจัดขยะ กากอุตสาหกรรมและการบำบัดของเสียจากโรงงาน และธุรกิจประกันภัย เป็นต้น
ส่วนใหญ่การลงทุนอยู่ในกลุ่มประเทศเพื่อนบ้านและกลุ่มอาเซียนเป็นหลัก อย่างไรก็ดี ในระยะหลังมีการขยายการลงทุนไปยังกลุ่มตลาดใหม่เพิ่มขึ้น ในแถบเอเชียใต้ เช่น อินเดีย บังกลาเทศ ศรีลังกา ตลอดจนแถบแอฟริกา ซึ่งเป็นผลมาจากศักยภาพของนักลงทุนไทยในการขยายการลงทุนและขยายตลาดในต่างประเทศ
ทั้งนี้ ล่าสุดบีโอไอได้จัดอบรมหลักสูตร“สร้างนักลงทุนไทยในต่างประเทศ รุ่นที่19”โดยมีผู้เข้าร่วมกว่า
50ราย จากหลากหลายอุตสาหกรรม เช่น อาหารและเกษตรแปรรูป อุตสาหกรรมทางการแพทย์เครื่องนุ่งห่มและสิ่งทอ บรรจุภัณฑ์และสิ่งพิมพ์ ก่อสร้าง เครื่องจักรและอุปกรณ์ ชิ้นส่วนยานยนต์ ชิ้นส่วนโลหะและพลาสติก พลังงานและพลังงานทดแทน อุตสาหกรรมดิจิทัล และโลจิสติกส์ เป็นต้น
“การไปลงทุนในต่างประเทศนั้น จำเป็นต้องมีการศึกษาข้อมูลและเตรียมความพร้อมในด้านต่างๆ เป็นอย่างดี หลักสูตรการอบรมของบีโอไอจึงเน้นให้ความรู้เพิ่มเติมในส่วนที่จะเสริมศักยภาพผู้ประกอบการในเวทีต่างประเทศ เช่น การพัฒนาทักษะความเป็นผู้นำ การสร้างความสัมพันธ์และเรียนรู้ชั้นเชิงการเจรจาต่อรองทางธุรกิจ ความรู้เกี่ยวกับกฎระเบียบในการประกอบธุรกิจ และการบริหารจัดการด้านภาษีในประเทศที่ลงทุน การหาแหล่งเงินทุน แต่สิ่งที่เป็นผลพลอยได้ที่สำคัญที่สุดจากหลักสูตรการอบรมเพื่อสร้างนักลงทุนไทยไปต่างประเทศนี้ คือเครือข่ายที่เกิดขึ้นระหว่างผู้เข้าร่วมอบรมทั้งในรุ่นเดียวกันและรุ่นอื่นๆ ไม่ว่าจะเป็นรุ่นพี่หรือรุ่นน้อง และในอนาคตกลุ่มนักลงทุนเหล่านี้จะเป็นอีกหนึ่งฟันเฟืองที่ช่วยผลักดันการเติบโตของเศรษฐกิจไทยต่อไป”รองเลขาธิการบีโอไอ กล่าว
****************************
วันอังคารที่ 14 ธันวาคม 2564
PM to visit Southern border provinces on Dec 15
PM to visit Southern border provinces on Dec 15
December 14, 2021, Government Spokesperson Thanakorn Wangboonkong chana disclosed that Prime Minister and Defense Minister Gen. Prayut Chan-o-cha, together with concerned ministers, is scheduled to travel to Yala and Pattani provinces on December 15, 2021 to follow up on the implementation progress of the Government’s policies on socio-economic and security development in the Southern border provinces. His schedule and missions are as follows:
In the morning, the Prime Minister and delegation will attend a meeting at Yala Provincial Government Center Building to follow up on the implementation progress of the Government’s policies on socio-economic and security development in the Southern border provinces. Focus will be made on uplifting people’s quality of life, socio-economic development under the “Triangle of Stability, Prosperity and Sustainability” model project, border security management, COVID-19 situation administration, preparation on easing of area-based control measures, and operation progress of the strategic committee for development of Southern border provinces.
The Prime Minister will, then, chair the launching of “Poverty Eradication and Sustainable Development of People of All Ages According to Sufficiency Economy Philosophy in Southern Border Provinces” operation under the “One SBPAC official, One Poor Household” framework. He will also chair the meeting on COVID-19 situation administration and development of the Southern border provinces.
In the afternoon, the Prime Minister is scheduled to visit black crab (scylla serrata) farming community in Pattani’s Yaring district. Black crabs will be promoted as new alternative economic animal, and the district will be developed as the world’s black crab city under the grassroots economic development framework, to be implemented by the Southern Border Provinces Administrative Centre (SBPAC), with the collaboration of Prince of Songkla University (Pattani Campus), the Fishery Department, Department of Marine and Coastal Resources, and local farmer community enterprises. This is in accordance with the Prime Minister’s policy to promote employment and job diversity to increase revenues of the Southern border farmers, and revive natural resources and environment in a tangible manner.
วันจันทร์ที่ 21 กุมภาพันธ์ 2565
ปลัด สธ. สั่งการทุกจังหวัดเตรียมพร้อมดูแลผู้ป่วยโควิดทั้ง HI/CI และในรพ.
ปลัดกระทรวงสาธารณสุข สั่งการสาธารณสุขทุกจังหวัดเตรียมความพร้อมทรัพยากรและระบบดูแลรักษาผู้ติดเชื้อโควิด 19 พร้อมเร่งฉีดวัคซีนเข็มกระตุ้นโดยเฉพาะกลุ่มเสี่ยง และย้ำประชาชนเคร่งครัดมาตรการป้องกันตนเองทั้ง UP/VUCA
วันนี้ (21 กุมภาพันธ์ 2565) ที่สำนักงานสาธารณสุขจังหวัดเชียงราย นายแพทย์เกียรติภูมิ วงศ์รจิตปลัดกระทรวงสาธารณสุข พร้อมด้วยแพทย์หญิงอัมพร เบญจพลพิทักษ์ อธิบดีกรมสุขภาพจิต นายแพทย์ภูวเดช สุระโคตรผู้ช่วยปลัดกระทรวงสาธารณสุข และคณะ ลงพื้นที่ติดตามการดำเนินงานด้านการแพทย์และสาธารณสุข และการควบคุมป้องกันโรคโควิด 19 ของจังหวัดเชียงราย และกล่าวว่า สถานการณ์การแพร่ระบาดของโรคโควิด 19ขณะนี้มีแนวโน้มเพิ่มขึ้น ในวันนี้จึงมีหนังสือสั่งการถึงนายแพทย์สาธารณสุขทุกจังหวัด และผู้อำนวยการโรงพยาบาลศูนย์/โรงพยาบาลทั่วไปทุกแห่ง ให้เตรียมการดูแลรักษาผู้ป่วยโควิด 19 โดย 1)เตรียมความพร้อมด้านทรัพยากร เตียง บุคลากรทางการแพทย์ และระบบการดูแลรักษาแบบHome Isolation (HI) Community Isolation (CI) รวมทั้งการรับผู้ป่วยที่มีอาการมาก/รุนแรงเข้ารับการรักษาในโรงพยาบาล 2)ประชาสัมพันธ์หมายเลขโทรศัพท์ของ จังหวัดและโรงพยาบาลทุกแห่ง เพื่อให้ผู้ป่วยมั่นใจในการเข้าถึงระบบบริการ 3)เร่งรัดการฉีดวัคซีนเข็มกระตุ้นในประชาชนทุกกลุ่ม โดยเฉพาะผู้มีอายุ 60 ปีขึ้นไป และโรคเรื้อรัง 7 กลุ่มโรค เพื่อป้องกันควบคุมการแพร่ระบาด และลดความรุนแรงจากการติดเชื้อ 4)สื่อสารให้ประชาชนป้องกันตนเองและครอบครัวด้วยมาตรการ Universal Prevention และ VUCA พร้อมสร้างการรับรู้การดูแลรักษาผู้ป่วยจากการติดเชื้อ เพื่อให้สามารถดูแลตนเองและครอบครัวได้
สำหรับสถานการณ์โรคโควิด 19 ของจังหวัดเชียงราย พบว่ามีแนวโน้มผู้ติดเชื้อเพิ่มขึ้นแต่ยังอยู่ในระดับที่ดูแลได้ เป็นไปตามภาพรวมของประเทศ ส่วนใหญ่อยู่ใน อำเภอเมือง อำเภอแม่สาย และอำเภอแม่จัน หน่วยงานสาธารณสุขในพื้นที่ดำเนินการควบคุมป้องกันโรคตามแนวทางที่กำหนด โดยเน้นการตรวจคัดกรองด้วยชุดตรวจATK และนำผู้ติดเชื้อกลุ่มสีเขียวเข้าสู่ระบบการรักษาที่บ้านและในชุมชน (HI/CI) ทั้งนี้ หากภาครัฐและประชาชนร่วมมือกันปฏิบัติตามมาตรการที่กำหนดอย่างเข้มข้นต่อเนื่อง เชื่อว่าโรคโควิด 19 จะลดความรุนแรงลง และเข้าสู่การเป็นโรคประจำถิ่น (Endemic) ในที่สุด ทำให้ประเทศขับเคลื่อนต่อไปได้ และประชาชนได้กลับมาดำเนินชีวิตได้ตามปกติมากขึ้น
**************************************** 21 กุมภาพันธ์ 2565
วันอังคารที่ 28 มิถุนายน 2565
กระทรวงดิจิทัลฯ ประชุมร่วมกับผู้ให้บริการอินเทอร์เน็ต และสำนักงาน กสทช เร่งปิดกั้นเว็บไซต์ผิดกฎหมาย
กระทรวงดิจิทัลฯ ประชุมร่วมกับผู้ให้บริการอินเทอร์เน็ต และสำนักงาน กสทช เร่งปิดกั้นเว็บไซต์ผิดกฎหมาย
นายเวทางค์พ่วงทรัพย์รองปลัดกระทรวงดิจิทัลเพื่อเศรษฐกิจและสังคมประชุมร่วมกับผู้ให้บริการอินเทอร์เน็ตรายหลักและสำนักงานกสทช.ในวันที่28มิ.ย. 65เพื่อหาแนวทางปิดกับเว็บไซต์ผิดกฎหมายโดยเฉพาะกรณีที่มีคำสั่งศาลแล้วแต่พบว่าบางกรณียังไม่สามารถปิดกั้นเว็บไซต์ได้
ทั้งนี้ในปีที่ผ่านมากระทรวงดิจิทัลฯได้ดำเนินการและได้รับคำสั่งศาลให้ปิดกั้นเว็บไซต์ผิดกฎหมายมากกว่า7,000 + Urlsแต่ยังพบว่าในบางกรณียังไม่ปิดกั้นจึงเชิญผู้ให้บริการอินเทอร์เน็ตมาเพื่อรับฟังข้อปัญหาติดขัดและข้อเสนอแนะในเรื่องดังกล่าวเพื่อให้มีประสิทธิภาพมากขึ้นในการประชุมผู้แทนสำนักงานกสทช.แจ้งว่าการดำเนินการให้เป็นไปตามกฎหมายดังกล่าวเป็นเรื่องที่ทางสำนักงานได้ช่วยให้การสนับสนุนมาตลอดสำหรับผู้ให้บริการอินเตอร์เน็ตได้กล่าวว่าพร้อมให้ความร่วมมือปฏิบัติตามกฎหมายเช่นกัน
นายเวทางค์กล่าวขอบคุณผู้ให้บริการอินเทอร์เน็ตและสำนักงานกสทช.ที่ให้ความร่วมมือในการดำเนินการมาตลอดอย่างไรก็ตามหากพบเว็บไซต์ที่ผิดกฎหมายขอให้ช่วยเร่งปฏิบัติตามกฎหมายอย่างเคร่งครัด”
**************
วันเสาร์ที่ 19 มีนาคม 2565
เร่งฉีดวัคซีนผู้สูงอายุทั่วประเทศ 21 – 31 มี.ค. นี้ พร้อมรับลูกหลานกลับบ้านช่วงสงกรานต์
.....
กระทรวงสาธารณสุข (สธ.) คิกออฟโครงการฉีดวัคซีนโควิด-19 ในผู้สูงอายุ “Save 608 by Booster” ระหว่างวันที่ 21 - 31 มี.ค. 65 เพื่อต้อนรับลูกหลานกลับบ้านอย่างปลอดภัยในช่วงเทศกาลสงกรานต์ที่คาดว่าจะมีการเดินทางกลับภูมิลำเนาเป็นจำนวนมาก ซึ่งการวัคซีนเข็มกระตุ้นจะช่วยลดการป่วยหนักหากติดเชื้อ และลดอัตราการเสียชีวิตในผู้สูงอายุได้ถึง 41 เท่า
.
สำหรับลูกหลานที่จะเดินทางกลับบ้านช่วงสงกรานต์ ขอให้ Self Clean Up ตนเองให้ปลอดจากเชื้อโควิดในช่วง 1 สัปดาห์ก่อนเดินทาง เลี่ยงกิจกรรมที่มีความเสี่ยงต่างๆ เช่น การรวมกลุ่มกินเลี้ยงสังสรรค์ พบปะคนจำนวนมาก เข้าไปในสถานที่แออัด และตรวจ ATK คัดกรองตนเอง ลดความเสี่ยงนำเชื้อกลับไปแพร่ให้ผู้สูงอายุที่บ้าน
#ไทยคู่ฟ้า#ร่วมต้านโควิด19
-------------------
วันพฤหัสบดีที่ 30 กันยายน 2564
คณะทำงานจัดทำฐานข้อมูลเพื่อควบคุมและติดตามคดีฯ ดีอีเอส เร่งกำหนดคุณลักษณะของระบบฐานข้อมูลฯ
คณะทำงานจัดทำฐานข้อมูลเพื่อควบคุมและติดตามคดีฯ ดีอีเอส เร่งกำหนดคุณลักษณะของระบบฐานข้อมูลฯ
เมื่อวันที่30กันยายน2564นายภุชพงค์โนดไธสงเป็นประธานประชุมคณะทำงานจัดทำฐานข้อมูลเพื่อควบคุมและติดตามคดีฯครั้งที่2/2564ผ่านระบบประชุมทางไกลณห้องประชุม802ชั้น8สำนักงานปลัดกระทรวงดิจิทัลเพื่อเศรษฐกิจและสังคมโดยมีพลตำรวจตรีจักรพงษ์วิวัฒน์วานิชรองประธานคณะทำงานรองผู้บัญชาการสำนักงานคณะกรรมการข้าราชการตำรวจสำนักงานตำรวจแห่งชาติพร้อมด้วยคณะทำงานที่เข้าร่วมประชุมดังนี้สำนักงานอัยการสูงสุดกรมสอบสวนคดีพิเศษศูนย์ปราบปรามอาชญากรรมทางเทคโนโลยีสารสนเทศ(ศปอส.ตร.) กองบังคับการปราบปรามการกระทำความผิดเกี่ยวกับอาชญากรรมทางเทคโนโลยีสำนักงานตำรวจแห่งชาติ (ปอท.)กองบัญชาการตำรวจสืบสวนสอบสวนอาชญากรรมทางเทคโนโลยี(สอท.)ร่วมประชุมโดยที่ประชุมพิจารณาวาระสำคัญเรื่องการกำหนดคุณลักษณะของระบบฐานข้อมูลฯประกอบด้วย Moduleพนักงานเจ้าหน้าที่ Moduleผู้ให้บริการและModuleอื่นๆที่เกี่ยวข้อง
สำหรับทบบาทหน้าที่ของคณะทำงานจัดทำระบบฐานข้อมูลเพื่อควบคุมและติดตามคดีที่เกี่ยวข้องกับการเผยแพร่ข้อมูลคอมพิวเตอร์อันเป็นเท็จและการกระทำความผิดทางสื่อสังคมออนไลน์ ประกอบด้วย
1. ออกแบบและจัดให้มีระบบฐานข้อมูลเพื่อควบคุมและติดตามคดีที่เกี่ยวข้องกับการเผยแพร่ข้อมูลคอมพิวเตอร์อันเป็นเท็จและการกระทำความผิดทางสื่อสังคมออนไลน์
2. เสนอแนะและให้ความเห็นเกี่ยวกับนโยบายแนวทางมาตรการและการดำเนินการเพื่อบังคับใช้กฎหมายว่าด้วยการกระทำความผิดทางคอมพิวเตอร์การต่อต้านข่าวปลอมและการป้องกันและแก้ไขการกระทำความผิดทางออนไลน์ต่อคณะกรรมการป้องกันปราบปรามและแก้ไขปัญหาการเผยแพร่ข้อมูลเท็จทางสื่อสังคมออนไลน์
3. รายงานผลการดำเนินงานต่อคณะกรรมการป้องกันปราบปรามและแก้ไขปัญหาการเผยแพร่ข้อมูลเท็จทางสื่อสังคมออนไลน์
4. ประสานงานร่วมกับหน่วยงานที่เกี่ยวข้องและบุคคลทั้งภาครัฐและเอกชนเพื่อสนับสนุนข้อมูลและการดำเนินงานของคณะทำงานให้เกิดผลเป็นรูปธรรม
5. เชิญผู้แทนหน่วยงานภาครัฐและเอกชนหรือเชิญบุคคลมาชี้แจงข้อเท็จจริงรวมทั้งเรียกเอกสารที่เกี่ยวข้องเพื่อใช้ประกอบการพิจารณา
6. ดำเนินการอื่นที่เกี่ยวข้องตามที่คณะกรรมการป้องกันปราบปรามและแก้ไขปัญหาการเผยแพร่ข้อมูลเท็จทางสื่อสังคมออนไลน์มอบหมาย
***********
วันจันทร์ที่ 30 สิงหาคม 2564
รมว.วธ. บันทึกเทปวีดิทัศน์กล่าวเปิดกิจกรรมเสวนาออนไลน์ Bilateral Culture (Thai-Viet Nam) to Creative Industry สื่อสองวัฒนธรรมไทย-เวียดนาม เพื่อมุ่งสู่การเป็นอุตสาหกรรมสร้างสรรค์
บันทึกเทปวีดิทัศน์กล่าวเปิดกิจกรรมเสวนาออนไลน์ Bilateral Culture (Thai-Viet Nam) to Creative Industry สื่อสองวัฒนธรรมไทย-เวียดนาม เพื่อมุ่งสู่การเป็นอุตสาหกรรมสร้างสรรค์
วันที่ ๓๐ สิงหาคม ๒๕๖๔ เวลา ๑๑.๓๐ น. นายอิทธิพล คุณปลื้ม รัฐมนตรีว่าการกระทรวงวัฒนธรรมบันทึกเทปวีดิทัศน์กล่าวเปิดกิจกรรมเสวนาออนไลน์ Bilateral Culture (Thai-Viet Nam) to Creative Industry สื่อสองวัฒนธรรมไทย-เวียดนาม เพื่อมุ่งสู่การเป็นอุตสาหกรรมสร้างสรรค์ ณ ห้องประชุม ๑ ชั้น ๘ อาคารวัฒนธรรมวิศิษฏ์ กระทรวงวัฒนธรรม
วันศุกร์ที่ 1 ตุลาคม 2564
โครงการคนละครึ่ง ระยะที่ 3 โอนเงินรอบ 2 เพิ่มเติม 1,500 บาท วันนี้
ในวันนี้ กระทรวงการคลังได้โอนวงเงินสนับสนุนให้แก่ผู้ได้รับสิทธิโครงการคนละครึ่ง ระยะที่ 3 รอบที่ 2 เพิ่มเติม จำนวน 1,500 บาทต่อคน โดยนำไปรวมกับวงเงินสิทธิคงเหลือจากรอบแรกโดยอัตโนมัติและที่ลงทะเบียนใหม่
นายพรชัย ฐีระเวช ผู้อำนวยการสำนักงานเศรษฐกิจการคลัง ในฐานะโฆษกกระทรวงการคลัง เปิดเผยว่า ในวันนี้ (1 ตุลาคม 2564) กระทรวงการคลังได้โอนวงเงินสนับสนุนให้แก่ผู้ได้รับสิทธิโครงการคนละครึ่ง ระยะที่ 3 รอบที่ 2 เพิ่มเติม จำนวน 1,500 บาทต่อคน โดยนำไปรวมกับวงเงินสิทธิคงเหลือจากรอบแรกโดยอัตโนมัติและสำหรับประชาชนที่ลงทะเบียนใหม่และได้รับสิทธิโครงการคนละครึ่ง ระยะที่ 3 หลังวันที่ 1 ตุลาคม 2564 จะได้รับวงเงินสิทธิรวมทั้งสิ้น 3,000 บาท ทั้งนี้ ผู้ได้รับสิทธิโครงการคนละครึ่ง ระยะที่ 3 สามารถใช้สิทธิได้จนถึงวันที่ 31 ธันวาคม 2564
นอกจากนี้ โฆษกกระทรวงการคลังเปิดเผยข้อมูลเพิ่มเติมสำหรับโครงการคนละครึ่ง ระยะที่ 3 ณ วันที่ 30 กันยายน 2564 มีผู้ใช้สิทธิสะสมจำนวน 24.35 ล้านราย จากผู้เข้าร่วมโครงการรวม 27 ล้านราย โดยมียอดการใช้จ่ายสะสมรวม 67,742.2 ล้านบาท แบ่งเป็นเงินที่ประชาชนจ่ายสะสม 34,474.9 ล้านบาท และรัฐร่วมจ่ายสะสม 33,267.3 ล้านบาท โดยมีจำนวนผู้ใช้สิทธิครบ 1,500 บาท กว่า 10.1 ล้านราย
ทั้งนี้ จากข้อมูลล่าสุดโครงการคนละครึ่ง ระยะที่ 3 ยังมีสิทธิคงเหลืออยู่ประมาณ 850,000 สิทธิ จึงขอเชิญชวนให้ประชาชนที่สนใจเข้าร่วมโครงการลงทะเบียนสมัครเข้าร่วมได้อย่างต่อเนื่องตั้งแต่เวลา 06.00 – 22.00 น. ของทุกวันจนกว่าจะครบ 28 ล้านสิทธิ ผ่านเว็บไซต์ www.คนละครึ่ง.com หรือผ่าน g-Wallet บนแอปพลิเคชัน “เป๋าตัง”
สำนักงานเศรษฐกิจการคลัง halfhalf@fpo.go.th
ธนาคารกรุงไทย จำกัด (มหาชน) โทร. 02-111-1122 (ตลอด 24 ชั่วโมง)
วันพุธที่ 25 สิงหาคม 2564
ชาวนาเฮ! นบข. เห็นชอบหลักการประกันรายได้เกษตรกรผู้ปลูกข้าว และมาตรการคู่ขนาน ปีการผลิต 64/65
....
คณะกรรมการนโยบายและบริหารข้าวแห่งชาติ หรือ บอร์ดนบข. เห็นชอบในหลักการโครงการประกันรายได้เกษตรกรผู้ปลูกข้าว ปี 2564/65 รอบที่ 1 โดยกำหนดแนวทางการดำเนินโครงการเช่นเดียวกับปีที่ผ่านมา
.
เป้าหมาย คือ ข้าวเปลือกหอมมะลิ ข้าวเปลือกหอมมะลินอกพื้นที่ ข้าวเปลือกเจ้า ข้าวเปลือกหอมปทุมธานี และข้าวเปลือกเหนียว ในพื้นที่เพาะปลูกข้าวทั่วประเทศ ที่ขึ้นทะเบียนกับกรมส่งเสริมการเกษตร จำนวนกว่า 4.6 ล้านครัวเรือน
โดยราคาและปริมาณประกันรายได้ คือ ราคาความชื้นไม่เกิน 15% ไม่เกินครัวเรือนละ 40 ไร่ยกเว้นข้าวเจ้า ไม่เกิน 50 ไร่ โดยชดเชยเป็นจำนวนตันในแต่ละชนิดข้าว
.
1) ข้าวเปลือกหอมมะลิ 15,000 บาท/ตัน ครัวเรือนละไม่เกิน 14 ตัน
2) ข้าวเปลือกหอมมะลินอกพื้นที่ 14,000 บาท/ตัน ครัวเรือนละไม่เกิน 16 ตัน
3) ข้าวเปลือกเจ้า 10,000 บาท/ตัน ครัวเรือนละไม่เกิน 30 ตัน
4) ข้าวเปลือกหอมปทุมธานี 11,000 บาท/ตัน ครัวเรือนละไม่เกิน 25 ตัน
5) ข้าวเปลือกเหนียว 12,000 บาท/ตัน ครัวเรือนละไม่เกิน 16 ตัน
.
พร้อมเห็นชอบมาตรการคู่ขนาน รักษาเสถียรภาพราคาข้าวในช่วงที่ผลผลิตออกสู่ตลาดมาก เช่น สินเชื่อชะลอการเก็บเกี่ยวข้าว สินเชื่อเพื่อรวบรวมข้าว โครงการชดเชยดอกเบี้ยให้ผู้ประกอบการค้าข้าวในการเก็บสต๊อก การส่งเสริมและพัฒนาคุณภาพผลผลิต โดยมอบหมายให้หน่วยงานอื่นที่เกี่ยวข้องไปหารือเรื่องรายละเอียดการจัดสรรงบประมาณ ก่อนนำเสนอเข้าครม.ต่อไป
#ไทยคู่ฟ้า#รวมไทยสร้างชาติ#ร่วมต้านโควิด19
-------------------
วันอังคารที่ 27 กรกฎาคม 2564
รมว.ดีอีเอส ลงนามถวายพระพรออนไลน์เนื่องในวันเฉลิมพระชนมพรรษา พระบาทสมเด็จพระเจ้าอยู่หัว 28 กรกฎาคม 2564
รมว.ดีอีเอส ลงนามถวายพระพรออนไลน์เนื่องในวันเฉลิมพระชนมพรรษา พระบาทสมเด็จพระเจ้าอยู่หัว 28 กรกฎาคม 2564
เมื่อวันที่27กรกฎาคม2564นายชัยวุฒิธนาคมานุสรณ์รัฐมนตรีว่าการกระทรวงดิจิทัลเพื่อเศรษฐกิจและสังคมลงนามถวายพระพรออนไลน์เนื่องในวันเฉลิมพระชนมพรรษาพระบาทสมเด็จพระเจ้าอยู่หัว28กรกฎาคม2564 เพื่อแสดงความจงรักภักดีและรำลึกถึงพระมหากรุณาธิคุณอย่างหาที่สุดมิได้ ณลานกิจกรรมชั้น7สำนักงานส่งเสริมเศรษฐกิจดิจิทัลถนนลาดพร้าวกรุงเทพฯ
**********
วันศุกร์ที่ 29 เมษายน 2565
อนุทิน เปิด “หอผู้ป่วยเปี่ยมมิตร” รพ.พัทลุง ขยายบริการรองรับผู้ป่วยกลุ่มจิตเวชฉุกเฉิน
รองนายกรัฐมนตรีและรัฐมนตรีว่าการกระทรวงสาธารณสุข เปิดหอผู้ป่วยเปี่ยมมิตร โรงพยาบาลพัทลุง เพื่อรองรับการดูแลผู้ป่วยด้านจิตเวชฉุกเฉินที่ต้องนอนรักษาในโรงพยาบาล ตามนโยบายสนับสนุนให้มีวอร์ดผู้ป่วยจิตเวชฉุกเฉินในโรงพยาบาลศูนย์/โรงพยาบาลทั่วไป
รองนายกรัฐมนตรีและรัฐมนตรีว่าการกระทรวงสาธารณสุข เปิดหอผู้ป่วยเปี่ยมมิตร โรงพยาบาลพัทลุง เพื่อรองรับการดูแลผู้ป่วยด้านจิตเวชฉุกเฉินที่ต้องนอนรักษาในโรงพยาบาล ตามนโยบายสนับสนุนให้มีวอร์ดผู้ป่วยจิตเวชฉุกเฉินในโรงพยาบาลศูนย์/โรงพยาบาลทั่วไป ช่วยลดการส่งต่อไปยังโรงพยาบาลจิตเวชสงขลาราชนครินทร์
วันนี้ (29 เมษายน 2565) ที่โรงพยาบาลพัทลุง จังหวัดพัทลุง นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข พร้อมด้วย นายแพทย์เกียรติภูมิ วงศ์รจิต ปลัดกระทรวงสาธารณสุข แพทย์หญิงอัมพร เบญจพลพิทักษ์ อธิบดีกรมสุขภาพจิต และคณะผู้บริหารกระทรวงสาธารณสุข ตรวจเยี่ยมโรงพยาบาลพัทลุง เยี่ยมเสริมพลัง อสม. และเปิดหอผู้ป่วยเปี่ยมมิตร โรงพยาบาลพัทลุง
นายอนุทินกล่าวว่า กระทรวงสาธารณสุขมีนโยบายส่งเสริมให้โรงพยาบาลศูนย์/โรงพยาบาลทั่วไป รวมถึงโรงพยาบาลชุมชนที่มีความพร้อม มีวอร์ดผู้ป่วยจิตเวชฉุกเฉินโดยเฉพาะ เพื่อขยายการบริการบำบัดรักษาผู้ป่วยจิตเวชและฟื้นฟูสมรรถภาพผู้ติดยาเสพติดได้ครอบคลุมทุกพื้นที่และเข้าถึงการบริการอย่างทั่วถึง ซึ่งโรงพยาบาลพัทลุงได้เปิดให้บริการรักษากลุ่มจิตเวชอยู่เดิม มีผู้ป่วยเข้ารับการรักษาประมาณปีละ 3,500-4,500 คน โรคที่เข้ารับรักษามากที่สุด ได้แก่ โรคจิต โรคซึมเศร้า มีอาการทางจิตจากสารเสพติด โรควิตกกังวล โรคอารมณ์สองขั้ว เป็นต้น โดยมีผู้ป่วยที่ต้องเข้ารับการบำบัดรักษาแบบผู้ป่วยใน ปีละประมาณ 1,500 คน ซึ่งต้องนอนรักษาตัวในหอผู้ป่วยอายุรกรรม และบางส่วนต้องส่งต่อไปรักษาที่โรงพยาบาลจิตเวชสงขลาราชนครินทร์ ทำให้ผู้ป่วยและญาติต้องเดินทางไกลและมีค่าใช้จ่ายจากการเดินทางเพิ่มขึ้น
โรงพยาบาลพัทลุงจึงเปิด “หอผู้ป่วยเปี่ยมมิตร” เพื่อสร้างระบบบริการผู้ป่วยจิตเวชแบบผู้ป่วยในที่มีประสิทธิภาพ ดูแลผู้ป่วยที่มีปัญหาสุขภาพจิตได้ตามมาตรฐาน และรองรับผู้ป่วยกลุ่มจิตเวชและฟื้นฟูสมรรถภาพผู้ติดยาเสพติดที่มีแนวโน้มเพิ่มมากขึ้น เริ่มตั้งแต่วันที่ 9 กันยายน 2564 ระยะแรกเปิดให้บริการจำนวน10 เตียง ช่วงเกิดสถานการณ์การแพร่ระบาดของโรคโควิค 19 จำนวนมาก ได้ปรับมาให้การดูแลผู้ป่วยคลอดที่ติดเชื้อโควิด 19 จากนั้นรับรักษานักโทษที่ป่วยด้วยโควิด 19 และกลับมาเปิดรับผู้ป่วยจิตเวชอีกครั้งในเดือนพฤศจิกายน 2564 เป็นต้นมา ถึงปัจจุบันให้การดูแลรักษาผู้ป่วยจิตเวชในหอผู้ป่วยเปี่ยมมิตรแล้ว 106 คน นอกจากนี้ ได้ส่งพยาบาลเข้ารับการอบรมเฉพาะทางด้านจิตเวช เพื่อเพิ่มจำนวนบุคลากรรองรับการขยายเตียงบริการผู้ป่วยในด้านจิตเวชเพิ่มขึ้นในอนาคต
************************************** 29 เมษายน 2565
วันพุธที่ 10 สิงหาคม 2565
รฟม. ร่วมเปิด “ศูนย์การเรียนรู้ประชาชน PUBLIC LEARNING CENTER” ใน Concept “การเดินทางเรียนรู้ไม่มีสิ้นสุด”
.....
การรถไฟฟ้าขนส่งมวลชนแห่งประเทศไทย (รฟม.) กระทรวงคมนาคมร่วมกับ คณะอนุกรรมการด้านการพัฒนาศูนย์การเรียนรู้ของประชาชนตามแนวทางการปฏิรูปประเทศ บริษัท ทางด่วนและรถไฟฟ้ากรุงเทพ จำกัด (มหาชน) หรือ BEM บริษัท ช. การช่าง จำกัด (มหาชน) (CK) บริษัท แบงคอก เมโทร เน็ทเวิร์คส์ จำกัด (BMN) ราชวิทยาลัยจุฬาภรณ์ สำนักงานบริหารและพัฒนาองค์ความรู้ (OKMD) และสถาบันอุทยานการเรียนรู้ (TK Park) เปิด “ศูนย์การเรียนรู้ประชาชน PUBLIC LEARNING CENTER” ใน Concept “การเดินทางเรียนรู้ไม่มีสิ้นสุด” โดยมี นายวิทยา พันธุ์มงคล รองผู้ว่าการ (ปฏิบัติการ) รฟม. เป็นผู้แทน รฟม. เข้าร่วมพิธี และ ศาสตราจารย์ นายแพทย์นิธิ มหานนท์ เลขาธิการราชวิทยาลัยจุฬาภรณ์ ประธานกรรมการปฏิรูปประเทศด้านวัฒนธรรม กีฬา แรงงาน และการพัฒนาทรัพยากรมนุษย์ เป็นประธานในพิธีเปิด ณ รถไฟฟ้า MRT สถานีสวนจตุจักร กรุงเทพมหานคร เพื่อเชิญชวนให้ผู้ใช้บริการรถไฟฟ้า MRT สายสีน้ำเงิน ได้เปิดประสบการณ์เรียนรู้และสร้างแรงบันดาลใจใหม่ๆ ด้วยการจัดพื้นที่ใน Metro Mall สถานีสวนจตุจักร และภายในขบวนรถไฟฟ้า ให้กลายเป็นห้องสมุดดิจิทัลที่อัดแน่นไปด้วยหนังสือที่น่าสนใจทั้งภาษาไทย และภาษาอังกฤษ จากห้องสมุดดิจิทัลทีเคพาร์ค เพื่อให้ประชาชนสามารถเข้าถึงแหล่งความรู้ได้โดยง่าย เพียงแค่สแกน QR Code และดาวน์โหลดหนังสือ E-book จากศูนย์การเรียนรู้ประชาชน
ทั้งนี้ โครงการ “ศูนย์การเรียนรู้ประชาชน” เป็นหนึ่งในแนวทางการปฏิรูปประเทศของรัฐบาล เพื่อพัฒนาการเรียนรู้และเศรษฐกิจชุมชนบนฐานวัฒนธรรมแบบบูรณาการ โดยมีแนวคิดที่จะจัดให้มีพื้นที่การเรียนรู้ หรือพื้นที่อ่านหนังสือภายในสถานีรถไฟฟ้าหรือสถานีขนส่งสาธารณะ รวมทั้งอาคารของภาครัฐ เพื่อให้เด็กและเยาวชน ตลอดจนผู้ที่ประสงค์จะหาความรู้จากหนังสืออิเล็กทรอนิกส์ได้มีพื้นที่ใช้บริการได้อย่างสะดวกและทั่วถึง ติดตามข้อมูลข่าวสาร รฟม. เพิ่มเติมได้ที่ เว็บไซต์ รฟม. www.mrta.co.th และเฟซบุ๊กแฟนเพจการรถไฟฟ้าขนส่งมวลชนแห่งประเทศไทย หรือ Call Center รฟม. โทรศัพท์ 0 2716 4044
“30 ปี รฟม. เชื่อมต่อเส้นทางสู่ความยั่งยืน Completing Connection, Mission for All”
วันศุกร์ที่ 16 กรกฎาคม 2564
“วราวุธ” พร้อมกลับเข้าทำงาน หลังผลการตรวจไม่พบเชื้อโควิด-19 เร่งลุยงาน ทส. ต่อเนื่อง
“วราวุธ” พร้อมกลับเข้าทำงาน หลังผลการตรวจไม่พบเชื้อโควิด-19 เร่งลุยงาน ทส. ต่อเนื่อง
“วราวุธ” พร้อมกลับเข้าทำงาน หลังผลการตรวจไม่พบเชื้อโควิด-19 เร่งลุยงาน ทส. ต่อเนื่อง
วันนี้ (16 กรกฎาคม 2564) // นายปิ่นสักก์ สุรัสวดี โฆษกประจำกระทรวงทรัพยากรธรรมชาติและสิ่งแวดล้อม เปิดเผยถึง ผลการตรวจหาเชื้อโควิด-19 ล่าสุดของ นายวราวุธ ศิลปอาชา รัฐมนตรีว่าการกระทรวงทรัพยากรธรรมชาติและสิ่งแวดล้อม (รมว.ทส.) และนายจตุพร บุรุษพัฒน์ ปลัดกระทรวงทรัพยากรธรรมชาติและสิ่งแวดล้อม (ปกท.ทส.) ภายหลังครบกำหนดการกักตัวตามมาตรการป้องกันและควบคุมการแพร่ระบาดของโรคติดเชื้อโควิด-19 ว่า ผลจากการตรวจหาเชื้อโควิด-19 ในครั้งที่ 3 นับจากการเข้าร่วมตรวจติดตามโครงการเปิดเมืองภูเก็ตรับนักท่องเที่ยว ภายใต้โครงการภูเก็ตแซนด์บอกซ์ (Phuket Sandbox) ของทั้ง 2 ท่าน และคณะผู้ติดตาม ยังคงพบว่า ผลการตรวจในครั้งนี้ ไม่พบการติดเชื้อโควิด-19 แต่อย่างใด และในวันนี้ (16 กรกฎาคม 2564) ทั้ง 2 ท่านได้กลับเข้าทำงานที่กระทรวงทรัพยากรธรรมชาติและสิ่งแวดล้อมตามกำหนดการปกติเป็นที่เรียบร้อยแล้ว
โดยในระหว่างการกักตัว ทั้งท่านรัฐมนตรีฯ วราวุธ และท่านปลัดกระทรวงฯ จตุพร ยังคงปฏิบัติราชการตามปกติทั้งการติดตามความก้าวหน้าของงานสำคัญต่าง ๆ ของกระทรวง และการเข้าร่วมประชุมวาระสำคัญผ่านระบบการประชุมทางไกล VDO Conference จากสถานที่พัก และสำหรับภารกิจที่สำคัญของการกลับเข้าทำงานในวันแรกที่กระทรวงฯ ของท่านรัฐมนตรีฯ วราวุธ ศิลปอาชา ในวันนี้ คือ การเข้าร่วมพิธีเปิดการประชุมคณะกรรมการมรดกโลกสมัยสามัญ ครั้งที่ 44 ผ่านระบบการประชุมทางไกล VDO Conference ในช่วงเย็นของวันนี้ โดยจะมีวาระที่สำคัญของประเทศไทยในการนำเสนอพื้นที่กลุ่มป่าแก่งกระจานเพื่อขอรับการขึ้นทะเบียนเป็นมรดกโลกในการประชุมครั้งนี้ด้วย นายปิ่นสักก์ กล่าว
วันจันทร์ที่ 26 กรกฎาคม 2564
รัฐบาลดูแลเกษตรกร จัดครบชุดสินเชื่อ-พักหนี้-ไกล่เกลี่ยหนี้ ช่วยก้าวผ่านวิกฤติโควิด-19
รัฐบาลดูแลเกษตรกร จัดครบชุดสินเชื่อ-พักหนี้-ไกล่เกลี่ยหนี้ ช่วยก้าวผ่านวิกฤติโควิด-19
วันนี้ 26 ก.ค. 64นางสาวรัชดา ธนาดิเรก รองโฆษกประจำสำนักนายกรัฐมนตรี เปิดเผยถึงความคืบหน้ามาตรการรัฐในการบรรเทาปัญหาหนี้สินประชาชนและและการเข้าถึงสภาพคล่องของภาคเอกชนที่ได้รับผลกระทบจากมาตรป้องกันการแพร่ระบาดโควิด-19 ซึ่งในเรื่องนี้พล.อ.ประยุทธ์ จันทร์โอชา นายกรัฐมนตรี ได้กำชับให้การดำเนินการต้องครอบคลุมกลุ่มเกษตรกรและผู้ประกอบการในภาคการเกษตรด้วย โดยธนาคารเพื่อการเกษตรและสหกรณ์การเกษตร(ธ.ก.ส.) ได้ออกมาตรการสินเชื่อ 2 โครงการ วงเงินรวม 9หมื่นล้านบาท คือ 1)โครงการสินเชื่อสานฝันสร้างอาชีพ วงเงิน 3หมื่นล้านบาท ปล่อยกู้แก่เกษตรกรหรือหรือบุคคลทั่วไปที่ได้รับผลกระทบจากโควิด-19 เพื่อการประกอบอาชีพเกษตร หรือลงทุนค้าขายที่ใช้เงินลงทุนไม่มาก ให้กู้ไม่เกิน 1 แสนบาท/ราย ระยะเวลาชำระคืนไม่เกิน 5 ปี ดอกเบี้ย 4%ต่อปีปลอดชำระต้นเงิน 2 ปีแรก และ 2) โครงการสินเชื่อนวัตกรรมดี มีเงินทุน วงเงินรวม 6 หมื่นล้านบาท ปล่อยกู้ให้เกษตรกรหรือบุคคลทั่วไปที่มีทักษะและประสบการณ์ในการประกอบอาชีพนั้นๆ อาทิ กลุ่ม Smart Farmer เพื่อมีเงินไปฟื้นฟูหรือต่อยอดธุรกิจ ดอกเบี้ย 4% ต่อปี ระยะเวลาชำระคืน ไม่เกิน 10 ปี ปลอดชำระต้นเงิน 3 ปีแรก
สำหรับการพักชำระหนี้ ธ.ก.ส.ได้ออกมาตรการให้การช่วยเหลือแก่ลูกค้าเกษตรกร บุคคล ผู้ประกอบการ และสถาบันเกษตรกรที่ได้รับผลกระทบจากสถานการณ์โควิด-19 ด้วย เป็นการพักชําระเงินต้นและดอกเบี้ยที่ถึงกําหนดชําระอย่างน้อย 2 เดือน นับจากงวดชําระเดิม ทั้งนี้ แนวทางการช่วยเหลือขึ้นอยู่กับการได้รับผลกระทบและศักยภาพของลูกค้า ผู้สนใจแจ้งความประสงค์การเข้าร่วมโครงการได้ผ่านช่องทาง LINE Official : BAAC Family เว็บไซต์ https://www.baac.or.th หรือที่ ธ.ก.ส. ทุกสาขาทั่วประเทศ สำหรับลูกค้าผู้ประกอบการและสถาบันเกษตรกร ตั้งแต่วันที่ 19 ก.ค. - 15 ส.ค.นี้ และสำหรับลูกค้าเกษตรกรและบุคคล 19 ก.ค. -15 ธ.ค. ปีนี้เช่นกัน
คู่ขนานไปกับสองมาตรการดังกล่าว นางสาวรัชดา กล่าวเพิ่มว่า กรมบังคับคดี กระทรวงยุติธรรม ได้จัดโครงการ “บังคับคดีร่วมใจไกล่เกลี่ยช่วยเหลือเกษตกรถูกยึดทรัพย์จำนอง” เพื่อเปิดโอกาสให้เจ้าหนี้และลูกหนี้ได้เจรจากันด้วยความพึงพอใจ และเป็นธรรม ผู้ไกล่เกลี่ยกรมบังคับคดีเป็นคนกลางในการเจรจา โดยเจ้าหนี้ได้รับการชำระหนี้ และลูกหนี้ก็สามารถชำระหนี้ได้เช่นกัน ช่วยให้ลูกหนี้ไม่ถูกยึดทรัพย์ อายัดทรัพย์ หรือนำไปขายทอดตลาดในที่สุด โครงการนี้มีจนถึง 15 ก.ย.นี้ ในพื้นที่กทม. และสำนักงานบังคับคดีจังหวัด/สาขาทั่วประเทศ
“รัฐบาลได้ออกมาตรการให้การช่วยเหลือประชาชนและบรรเทาผลกระทบที่เกิดจากการแพร่ระบาดโควิด-19 มุ่งหวังให้ครอบคลุมกับประชาชนทุกกลุ่ม โดยพร้อมรับฟังเสียงสะท้อนจากประชาชนและภาคเอกชนเพื่อให้การขับเคลื่อนฟื้นตัวเป็นไปอย่างมีส่วนร่วมและตรงจุดให้มากที่สุด สำหรับการประชุมครม.ในวันพรุ่งนี้ จะมีการพิจารณาถึงมาตรการลดค่าเทอมของนักเรียน-นักศึกษาทั้งสถาบันรัฐและเอกชน ซึ่งจะเป็นอีกหนึ่งมาตรการที่ช่วยลดภาระค่าใช้จ่ายครัวเรือนได้มาก” นางสาวรัชดา กล่าว
----------------------
วันเสาร์ที่ 19 กุมภาพันธ์ 2565
เริ่มแล้ว! ลดภาษีน้ำมันดีเซล 3 บ./ลิตร ถึง 20 พ.ค. 65 บรรเทาความเดือดร้อนประชาชน
.....
เว็บไซต์ราชกิจจานุเบกษา เผยแพร่ประกาศกฎกระทรวง กำหนดพิกัดอัตราภาษีสรรพสามิต (ฉบับที่ 19) พ.ศ. 2565 เพื่อปรับปรุงการใช้พิกัดอัตราสรรพสามิตสินค้าน้ำมันดีเซลใหม่ ส่งผลให้ภาษีสรรพสามิตน้ำมันดีเซลลดลงลิตรละ 3 บาท มีผลตั้งแต่วันที่ 18 ก.พ. – 20 พ.ค. 65
.
เนื่องจากสถานการณ์ราคาน้ำมันดิบและเชื้อเพลิงประเภทต่าง ๆ ในตลาดโลกปรับตัวสูงขึ้น กระทบต่อภาระค่าครองชีพและต้นทุนในการประกอบกิจการของประชาชนในช่วงที่ประเทศยังเผชิญกับสถานการณ์การแพร่ระบาดของโรคโควิด-19
.
ล่าสุด (18 ก.พ. 65) ผู้ค้าน้ำมัน เช่น ปตท. บางจาก ได้ปรับลดราคาน้ำมันในกลุ่มดีเซล 2 บาท/ลิตร โดยอีก 1 บาท กระทรวงพลังงานจะกันเงินไว้สำหรับต่ออายุกองทุนน้ำมันฯ ช่วยตรึงราคาน้ำมันส่วนหนึ่งได้ถึงวันที่ 31 พ.ค. 65 จากเดิม 31 มี.ค. 65
.
อ่านประกาศฉบับเต็ม คลิกhttp://www.ratchakitcha.soc.go.th/.../2565/A/011/T_0001.PDF
#ไทยคู่ฟ้า#ร่วมต้านโควิด19
-------------------
วันศุกร์ที่ 29 เมษายน 2565
บขส. ปรับตารางการเดินรถสายเหนือ - อีสาน - ใต้ หลังรัฐบาลมีมาตรการผ่อนคลายการเดินทาง เริ่ม 1 พ.ค. 2565
...
นายสัญลักข์ ปัญวัฒนลิขิต กรรมการผู้จัดการใหญ่ บริษัท ขนส่ง จำกัด กระทรวงคมนาคม เปิดเผยว่า บริษัท ขนส่ง จำกัด (บขส.) ได้ปรับตารางการเดินรถใหม่ เริ่มตั้งแต่วันที่ 1 พฤษภาคม 2565 เป็นต้นไป เพื่อให้สอดคล้องกับนโยบายของรัฐบาลที่ได้มีมาตรการผ่อนคลายในการเดินทางเข้าราชอาณาจักร ตั้งแต่วันที่ 1 พฤษภาคม 2565 รวมทั้งเพื่อเตรียมความพร้อมในการอำนวยความสะดวกและรองรับการเดินทางของประชาชน เนื่องจากในเดือนพฤษภาคมนี้ จะมีวันหยุดราชการติดต่อกันหลายวัน โดยมีการปรับเส้นทางต่าง ๆ ดังนี้
1. เส้นทางภาคเหนือ จะเปิดให้บริการ 14 เส้นทาง ได้แก่ เส้นทางกรุงเทพฯ - เชียงใหม่ กรุงเทพฯ - เชียงราย กรุงเทพฯ - อุตรดิตถ์ กรุงเทพฯ - น่าน กรุงเทพฯ - แม่สอด กรุงเทพฯ - แม่สาย กรุงเทพฯ - เชียงคำ กรุงเทพฯ - อุทยานประวัติศาสตร์สุโขทัย กรุงเทพฯ - หล่มเก่า และกรุงเทพฯ - คลองลาน รวม 40 เที่ยววิ่ง
2. เส้นทางภาคตะวันออกเฉียงเหนือและภาคตะวันออก เปิดให้บริการ 24 เส้นทาง ได้แก่ เส้นทางกรุงเทพฯ - เชียงคาน กรุงเทพฯ - มุกดาหาร กรุงเทพฯ - นครพนม กรุงเทพฯ - โขงเจียม กรุงเทพฯ - บุรีรัมย์ (แยกปักธงชัย) กรุงเทพฯ - หนองคาย กรุงเทพฯ - สุรินทร์ (แยกปักธงชัย) กรุงเทพฯ - อุบลราชธานี กรุงเทพฯ - อำนาจเจริญ กรุงเทพฯ - ตราด กรุงเทพฯ - รัตนบุรี และกรุงเทพฯ - สระบุรี รวม 54 เที่ยววิ่ง
3. เส้นทางภาคใต้ เปิดให้บริการ 13 เส้นทาง ได้แก่ เส้นทางกรุงเทพฯ - ปัตตานี - ยะลา กรุงเทพฯ - สงขลา กรุงเทพฯ - สุไหงโกลก กรุงเทพฯ - หาดใหญ่ กรุงเทพฯ - คลองท่อม - กระบี่ กรุงเทพฯ - ดอนสัก - เกาะสมุย หมอชิต2 - ภูเก็ต หมอชิต2 - กระบี่ หมอชิต2 - ตรัง - สตูล หมอชิต2 - เกาะสมุย และหมอชิต2 - นครศรีฯ - หัวไทร รวม 36 เที่ยววิ่ง
ส่วนเส้นทางระหว่างประเทศ 15 เส้นทาง บขส. ยังหยุดการเดินรถชั่วคราว จนกว่าจะมีประกาศให้สามารถเปิดเดินรถระหว่างประเทศได้ ทั้งนี้ผู้ใช้บริการสามารถจองตั๋วและตรวจสอบตารางการเดินรถ บขส. ผ่านช่องทางออนไลน์ Application E - Ticket และ Website บขส. www.transport.co.th หรือสอบถามข้อมูลการเดินทางเพิ่มเติม โทร. Call Center 1490 เรียก บขส. ตลอด 24 ชั่วโมง
กรรมการผู้จัดการใหญ่ บขส. กล่าวเพิ่มเติมว่า ได้สั่งกำชับให้ทุกฝ่ายของ บขส. เตรียมความพร้อมในการอำนวยความสะดวกและรองรับการเดินทางของประชาชน รวมถึงนักท่องเที่ยว โดยเน้นย้ำให้ดำเนินการตามมาตรการความปลอดภัย 4 พร้อม ทั้งสถานีพร้อม คนพร้อม รถโดยสารพร้อม และบริการพร้อม ควบคู่ไปกับการดำเนินงานภายใต้มาตรการ COVID Free Setting สำหรับบริการขนส่งสาธารณะ ได้แก่ มีการตรวจวัดอุณหภูมิ เว้นระยะห่างในสถานีขนส่ง จัดให้มีการระบายอากาศที่ดีและเพียงพอ รถโดยสารทุกคันต้องทำความสะอาดด้วยน้ำยาฆ่าเชื้อโรค ส่วนพนักงานประจำรถ ต้องตรวจหาเชื้อ COVID-19 แบบ Antigen Test Kit (ATK) ทุก 3 วัน และพนักงานขับรถ ต้องมีผลตรวจแอลกอฮอล์และสารเสพติดเป็นศูนย์ อย่างไรก็ดีในการเดินทางด้วยรถโดยสารสาธารณะ ขอความร่วมมือผู้ใช้บริการ ปฏิบัติตามมาตรการสาธารณสุข D - M - H - T - T อย่างเคร่งครัด รวมทั้งต้องเช็กอินบนแอปพลิเคชันไทยชนะ หรือกรอกข้อมูลตามแบบฟอร์มที่กรมการขนส่งทางบกกำหนด เมื่อเข้าใช้สถานีขนส่งและรถโดยสารด้วย
วันพฤหัสบดีที่ 14 ตุลาคม 2564
โฆษกรัฐบาลเผย นายกฯ ยินดี Fitch Ratings ประเมินเศรษฐกิจไทยฟื้นตัวได้เร็วขึ้นในปี 2565 จากอัตราการฉีดวัคซีนโควิด-19 ของไทยที่เพิ่มขึ้นต่อเนื่อง
โฆษกรัฐบาลเผย นายกฯ ยินดี Fitch Ratings ประเมินเศรษฐกิจไทยฟื้นตัวได้เร็วขึ้นในปี 2565 จากอัตราการฉีดวัคซีนโควิด-19 ของไทยที่เพิ่มขึ้นต่อเนื่อง
นายธนกร วังบุญคงชนะ โฆษกประจำสำนักนายกรัฐมนตรี เปิดเผยว่าต่อผลการวิเคราะห์ของบริษัท Fitch Ratings (ประเทศไทย) จำกัด (Fitch Rating Thailand) ซึ่งเป็นบริษัทจัดอันดับความน่าเชื่อถือชั้นนำ ได้ระบุว่า เศรษฐกิจไทยจะฟื้นตัวได้เร็วขึ้นภายในปี 2565 โดยมีปัจจัยหนุนจากอัตราการฉีดวัคซีนโควิด-19 ที่เพิ่มขึ้นอย่างมีนัยสำคัญ การกลับมาเปิดธุรกิจอีกครั้ง และสภาพแวดล้อมจากทั่วโลกที่มีการปรับตัวในทิศทางที่ดีขึ้น อุตสาหกรรมการท่องเที่ยวมีแนวโน้มฟื้นตัวอย่างค่อยเป็นค่อยไป ตลอดจนอันดับความน่าเชื่อถือของบริษัทไทยรายใหญ่ต่าง ๆ มีเสถียรภาพเพิ่มมากขึ้น
ทั้งนี้ พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ยินดีกับผลการประเมินดังกล่าว ซึ่งสะท้อนถึงมุมมองของภาคเอกชนในต่างประเทศที่เชื่อมั่นต่อรัฐบาล และการดำเนินนโยบายด้านเศรษฐกิจของไทย โดยนายกรัฐมนตรีเน้นย้ำว่ารัฐบาลพร้อมจะต่อยอดนโยบายที่เป็นประโยชน์กับการฟื้นฟูทางเศรษฐกิจในประเทศให้แข็งแกร่ง สอดรับกับการเจรจากับต่างประเทศ และในกรอบความร่วมมือระหว่างประเทศเพื่อเพิ่มปฏิสัมพันธ์ในเวทีโลก ควบคู่กับการพัฒนาด้านสาธารณสุขอย่างครอบคลุมให้ทันต่อสถานการณ์ทั้งในปัจจุบันและอนาคต
โฆษกประจำสำนักนายกฯ กล่าวเพิ่มเติมว่า รัฐบาลคำนึงถึงมาตรการฟื้นฟูเศรษฐกิจควบคู่สาธารณสุขทั้งในระยะสั้นและระยะยาว โดยเฉพาะการประกาศเร่งฉีดวัคซีนโควิด-19 แก่ประชาชนให้ครอบคลุมมากที่สุดจนเห็นตัวเลขที่เพิ่มขึ้นอย่างเป็นรูปธรรม รวมถึงการเปิดโครงการ Phuket Sandbox นำร่องการท่องเที่ยวอีกครั้ง ซึ่งประสบความสำเร็จและได้รับผลตอบรับเป็นอย่างดีจากนักท่องเที่ยว จนขยายเป็นโครงการอื่นๆ และนายกรัฐมนตรีได้ประกาศจะเริ่มเปิดรับการเดินทางเข้าประเทศในวันที่ 1 พฤศจิกายน 2564 นี้ อีกทั้งการวางนโยบายด้านเศรษฐกิจเพื่อรองรับการฟื้นฟูทางเศรษฐกิจภายหลังสถานการณ์โควิด-19 อย่างมีศักยภาพ เช่น โครงการเขตพัฒนาพิเศษภาคตะวันออก (EEC) และความเชื่อมโยงภายในภูมิภาค โครงการรถไฟความเร็วสูง และการส่งเสริมการลงทุนที่สอดคล้องกับโมเดล เศรษฐกิจ BCG Economy เป็นต้น ซึ่งนโยบายเหล่านี้เป็นการดำเนินการภายใต้วิสัยทัศน์ของนายกรัฐมนตรี และเป็นการสร้างความเชื่อมั่นให้แก่นักลงทุน
วันจันทร์ที่ 1 สิงหาคม 2565
รัฐบาลเพิ่มเงินอุดหนุนรายหัวการศึกษาขั้นพื้นฐาน
วันศุกร์ที่ 29 กรกฎาคม 2565
ต่อจากนี้ไป ขอเชิญรับฟังไทยคู่ฟ้า ค่ะ
รัฐบาลให้ความสำคัญกับการศึกษา โดยเห็นชอบหลักการปรับเพิ่มอัตราเงินอุดหนุนค่าใช้จ่ายรายหัวแก่นักเรียนระดับการศึกษาขั้นพื้นฐานตั้งแต่ชั้นก่อนประถมศึกษา-มัธยมศึกษาตอนปลาย และประกาศนียบัตรวิชาชีพ ทั้งในสถานศึกษารัฐและเอกชน รวม 206,301 ล้านบาท ครอบคลุมค่าใช้จ่ายพื้นฐาน 5 รายการ คือ ค่าจัดการเรียนการสอน ค่าหนังสือเรียน อุปกรณ์การเรียน เครื่องแบบนักเรียน และค่ากิจกรรมพัฒนาคุณภาพผู้เรียน ตั้งแต่ปี 2566 – 2569 รวม 4 ปี โดยประเมินจากฐานข้อมูลนักเรียนและนักเรียนยากจน รวมถึงอัตราการเปลี่ยนแปลงจำนวนผู้เรียนทั้งในและนอกระบบ ทั้งนี้ เพื่อแบ่งเบาภาระผู้ปกครองและให้สถานศึกษาสามารถจัดการเรียนการสอนได้อย่างมีประสิทธิภาพสอดคล้องกับสภาพการณ์ปัจจุบัน
“สื่อสารภารกิจรัฐบาล” กับสำนักโฆษก สำนักเลขาธิการนายกรัฐมนตรี
วันเสาร์ที่ 8 มกราคม 2565
โฆษกรัฐบาลสวน “พิธา” นายกฯ สั่งเตรียมพร้อมรับมือโอมิครอนล่วงหน้าตามการคาดการณ์ของ ศบค. เหน็บอย่าทำตัวเหมือน “ธนาธร” ด้อยค่าวัคซีนแต่รีบไปฉีดก่อนเพื่อน
โฆษกรัฐบาลสวน “พิธา” นายกฯ สั่งเตรียมพร้อมรับมือโอมิครอนล่วงหน้าตามการคาดการณ์ของ ศบค. เหน็บอย่าทำตัวเหมือน “ธนาธร” ด้อยค่าวัคซีนแต่รีบไปฉีดก่อนเพื่อน
วันที่ 8 ม.ค. 65 นายธนกร วังบุญคงชนะ โฆษกประจำสำนักนายกรัฐมนตรี กล่าวถึงกรณีที่นายพิธา ลิ้มเจริญรัตน์ หัวหน้าพรรคก้าวไกล ระบุว่า รัฐบาลต้องเตรียมระบบสาธารณสุขให้พร้อมเพื่อไม่ให้มีคนไทยตายข้างถนนหรือตายคาบ้านอีกว่า ยืนยันว่ารัฐบาลได้ทำไปหมดแล้ว เพราะเป็นไปตามที่ ศบค.คาดการณ์ไว้ หากนายพิธาอ่านข่าวสารรอบด้านบ้างก็จะรู้ โดยพลเอก ประยุทธ์ จันทร์โอชา นายกรัฐมนตรี และรัฐมนตรีว่าการกระทรวงกลาโหม ได้สั่งการให้เตรียมพร้อมไว้ก่อนแล้ว ทั้งบุคลากรทางการแพทย์ เตียง ยา และเวชภัณฑ์ ทั้งนี้ ผู้ติดเชื้อที่ไม่มีอาการรุนแรง หรือจัดอยู่ในผู้ป่วยระดับสีเขียว สามารถเข้ารับการรักษาในระบบ Home Isolation ส่วนผู้ที่ไม่สามารถดูแลที่บ้านได้ จะเป็นการดูแลในระบบชุมชน (Community Isolation) ซึ่งผู้ติดเชื้อโควิด-19 สามารถติดต่อ สปสช. เพื่อเข้ารับการรักษาได้
ส่วนกรณีที่นายพิธาระบุว่า หวังว่าการลงทะเบียนฉีดวัคซีนเด็ก 5-11 ปีที่กำลังดำเนินการอยู่ และ vaccine roll-out ที่จะเกิดขึ้นในเดือนกุมภาพันธ์ จะดำเนินการอย่างรวดเร็วและไม่ถูกใช้เป็นเงื่อนไขในการกีดกันการเข้าถึงการเรียนรู้ของเด็กในโรงเรียน หรือเป็นมาตรการบังคับนั้น นายธนกรกล่าวว่า คาดว่าจะเริ่มฉีดได้ในช่วงเดือนกุมภาพันธ์ โดยการฉีดนั้นจะขึ้นอยู่กับความสมัครใจของเด็กและผู้ปกครอง ซึ่งขณะนี้กระทรวงศึกษาธิการอยู่ระหว่างการสำรวจความสมัครใจ โดยสถานที่ฉีดจะใช้โรงเรียนเป็นจุดฉีดหลักร่วมกับจุดฉีดที่โรงพยาบาล ทั้งนี้ ในปี 65 รัฐบาลเตรียมจัดหาวัคซีนจำนวน 120 ล้านโดส เพื่อฉีดเป็นเข็มกระตุ้นให้แก่ประชาชน รวมถึงฉีดให้กับกลุ่มเด็กอายุ 5-11 ปีด้วย นอกจากนี้ ยังให้เตรียมความพร้อมทั้งเตียง ยา วัสดุอุปกรณ์เครื่องมือแพทย์ เพื่อรองรับผู้ป่วยกลุ่มเด็กให้มากที่สุดหากเกิดกรณีมีการติดเชื้อจำนวนมากอีกด้วย
“ยืนยันว่ารัฐบาลเตรียมแผนรับมือไว้ล่วงหน้าตามมาตรการของ ศบค. ซึ่งยอดผู้ติดเชื้อในขณะนี้เป็นไปตามที่ ศบค. คาดการณ์ไว้ ที่สำคัญ ท่านนายกฯ ได้สั่งการให้เตรียมความพร้อมทรัพยากรสาธารณสุขไว้ล่วงหน้าด้วย ขณะที่การฉีดวัคซีนให้เด็กอายุ 5-11 ปี คาดว่าจะเริ่มในเดือน ก.พ. ดังนั้น ไม่อยากให้นายพิธาทำตัวเหมือนนายธนาธร จึงรุ่งเรืองกิจ ที่ด้อยค่าวัคซีน แต่กลับรีบไปฉีดก่อนเพื่อน” นายธนกร กล่าว